কুমিল্লা ও কুমিল্লা দক্ষিণ কুমিল্লার চৌদ্দগ্রামের লক্ষ্মীপুরে সড়ক দুর্ঘটনায় চিওড়া সরকারি কলেজ ছাত্রলীগ সভাপতি সুমন নিহত ও অপর দুইজন আহত হয়েছে। নিহতের পরিবারসূত্রে জানা যায়, বুধবার দুপুরে ছাত্রলীগ নেতা সুমন তার মোটর সাইকেলে গুণবতীতে যাওয়ার সময় চৌদ্দগ্রামের পদুয়া-গুণবতী সড়কের লক্ষ্মীপুরে সেটির নিয়ন্ত্রণ হারিয়ে ফেললে পার্শ্ববর্তী একটি গাছে ধাক্কা লাগে। এতে ঘটনাস্থলে সুমন (২৫) নিহত হয়। গুরুতর আহত অপর দুই আরোহীকে ফেনী সদর হাসপাতালে ভর্তি করা হয়েছে। আহতরা  হলেন জগন্নাথদীঘি ইউনিয়ন ছাত্রলীগ সভাপতি শামীম (২৬), ছাত্রলীগ কর্মী কামরুল (২৬)।